b'\n_START_ARTICLE_\nLlanfair\xc2\xadpwllgwyn\xc2\xadgyllgo\xc2\xadgery\xc2\xadchwyrn\xc2\xaddrobwll\xc2\xadllanty\xc2\xadsilio\xc2\xadgogo\xc2\xadgoch\n_START_PARAGRAPH_\nLlanfair\xc2\xadpwllgwyn\xc2\xadgyllgo\xc2\xadgery\xc2\xadchwyrn\xc2\xaddrobwll\xc2\xadllanty\xc2\xadsilio\xc2\xadgogo\xc2\xadgoch on k\xc3\xbcla Anglesey saarel Walesis Suurbritannias._NEWLINE_Algselt oli k\xc3\xbcla nimi Llanfairpwllgwyngyll. Uus nimi pandi k\xc3\xbclale 1860. aastatel eesm\xc3\xa4rgiga saada Suurbritannia pikima nimega raudteejaama tiitel. See on ka \xc3\xbcks maailma pikimatest kohanimedest._NEWLINE_T\xc3\xb5lkes t\xc3\xa4hendab k\xc3\xbcla nimi Maria kirik valge sarapuu lohus kiire veekeerise ja punase koopa juures asuva p\xc3\xbcha Tysilio kiriku juures._NEWLINE_Hiljem on \xc3\xbcritanud m\xc3\xb5ned k\xc3\xbclad omale veel pikemat nime v\xc3\xb5tta, kuid neid nimesid ei ole ametlikult tunnustatud.'